open-index/open-wikipedia-markdown huggingface dataset:
Անդրիա Շտամպար

**Անդրիա Շտամպար** (, ), խորվաթ բժիշկ, հիգիենաբան, սոցիալական բժշկության ոլորտի գիտնական, Զագրեբի համալսարանի ռեկտոր (1945-1946)։ Եղել է բժշկության դոկտոր (1911), Խորվաթիայի գիտությունների ու արվեստի ազգային ակադեմիայի նախագահ (1947-1958)։

Առողջապահության համաշխարհային կազմակերպության հիմնադիրներից է, նրա առաջին ասամբլեայի նախագահը։

## Կենսագրություն
Ծնվել է 1888 թվականի սեպտեմբերի 1-ին։ 1906 թվականին բժշկություն է ուսանել Վիեննայում։ 1909 թվականին սկսել է «Հասարակական առողջապահության գրադարան» մատենաշարով գրքույկների լույսընծայումը, որոնցում քննարկվել են առողջության ու հիվանդությունների կանխարգելման վերաբերյալ բազմաթիվ հարցեր։ 1911 թվականի դեկտեմբերին նա ստացել է բժշկության դոկտորի կոչում։

1919-1931 թվականներին հանդիսացել է Հասարակական առողջապահության նախարարության առաջին ղեկավարը։ 1920-ական թվականներին առաջ է քաշել առողջապահության առաջադեմ գաղափարներ, որոնց իրականացումը, սակայն, կտրուկ նվազել է՝ 1929-1934 թվականների տնտեսական ճգնաժամով պայմանավորված։

Հիմնադրել է Հարավսլավիայում հասարակության առողջապահության ծառայությունը և ստեղծել սոցիալական ու բժշկական մի շարք հաստատություններ։

Հենվելով աշխարհի առաջադեմ փորձին՝ կոնֆլիկտի մեջ է մտել բժշկության կոմերցիականացման հետ։ Ունենալով սոցիալ-դեմոկրատական հայացքներ՝ երկրի իշխող շրջանակների կողմից հալածանքների է ենթարկվել։ 1931 թվականին ստիպված է եղել լքել պաշտոնը։

Որպես Ազգերի լիգայի դեսպան-փորձագետ առողջապահության պահպանման հարցերով աշխատել է Չինաստանում։

Շտամպարը մեկ տարվա ընթացքում այցելել է չինական 16 նահանգ՝ ամենուր զբաղվելով առողջապահական մարմինների ստեղծմամբ։ «Չինաստանում անթիվ օտար մասնագետների մեջ շատ քիչ են, գուցե ընդհանրապես չկան այնպիսի մարդիկ, որոնք այդքան ջանքեր են գործադրում»։

Հարավսլավիայում կոմունիստական կառավարության հաստատվելու հետ Շտամպարը մասնակցել է երկրում առողջապահության զարգացմանը։ Լայն ճանաչում է ստացել նրա գործունեությունը՝ կապված հիգիենաբանության խոշոր դպրոցի հիմնադրման հետ։

Պատասխանատվություն է ստանձնել Զագրեբի համալսարանի բժշկական ֆակուլտետում կատարվող բարեփոխումների, բուժքույրերի քոլեջի հիմնադրման, Ռիեկայում բժշկական դպրոցի ստեղծման համար։

Խորվաթիայում հասարակության առողջապահության արդյունավետ համակարգ է հիմնադրել և առանցքային դեր կատարել «Առողջապահության համաշխարհային կազմակերպության» հիմնադրման գործում։

1948 թվականին իր երդմնակալության ճառի ժամանակ Շտամպարը հստակ հայտարարել է, որ «Առողջապահության համաշխարհային կազմակերպությունը» պետք է աշխարհում խաղաղության ու ազգերի փոխըմբռնման ամրացման առաջնագծում լինի։

Եղել է ՄԱԿ-ի Տնտեսական ու սոցիալական խորհրդի առաջին փոխնագահը։

1947-1958 թվականներին գլխավորել է Խորվաթիայի գիտությունների ու արվեստի ազգային ակադեմիան։

Մահացել է 1958 թվականին։ Թաղված է Միրոհոյ գերեզմանատանը։

## Հիշատակ
* Խորվաթիայի մայրաքաղաք Զագրեբում հիմնադրվել է Հասարակության առողջապահության դպրոց, որը կրում է Անդրիա Շտամպարի անունը
:
* Շտամապարի անունով է կոչվել Զագրեբի գրադարանը։

## Ծանոթագրություններ

## Արտաքին հղումներ
* Անդրիա Շտամպար

Կատեգորիա:Բժշկական գիտությունների դոկտորներ
Կատեգորիա:Խորվաթ բժիշկներ
Կատեգորիա:Խորվաթ գիտնականներ
Կատեգորիա:Խորվաթ հիգիենաբաններ
Կատեգորիա:Ռուսաստանի ԳԱ թղթակից անդամներ
Իսլամական հեղափոխության և Սուրբ պաշտպանության թանգարան

**Իսլամական հեղափոխության և Սուրբ պաշտպանության թանգարան,** (, *Muze-ye enghelab-e eslami ve defa'-e moghadas*), Իրանի ամենամեծ թանգարաններից մեկը։ Գտնվում է Թեհրան քաղաքում և զբաղեցնում է 21 հեկտար տարածք։ Թանգարանը նվիրված է Իրանա-իրաքյան պատերազմին (1980–1988) և հայտնի է որպես «Պարտադրված պատերազմ» կամ «Սրբազան պատերազմ» անուններով։ Թանգարանն ունի մի քանի բաժիններ. սենյակ նվիրված անհայտ զինվորների հիշատակին, դրոշի աշտարակը, բացօթյա հրապարակը, լիճը, կոնֆերանս դահլիճը, ավտոկայանատեղին, գրադարանը, մզկիթը և Պանորամա թանգարանը։ Թանգարանի գլխավոր շենքը բաղկացած է 8 մասնաճյուղից, որտեղ ցուցադրված են պատերազմին վերաբերող նկարներ, տեղեկություններ, որոնք յուրովի ներկայացված են նորագույն տեխնոլոգիաների միջոցով։

## Պատկերասրահ

3515470 افتتاح موزه و سراسرنمای سردار قاسم سلیمانی.jpg
3515486 افتتاح موزه و سراسرنمای سردار قاسم سلیمانی.jpg
3515484 افتتاح موزه و سراسرنمای سردار قاسم سلیمانی.jpg
Holy Defense Museum in Tehran (003).jpg
Holy Defense Museum in Tehran (027).jpg
Holy Defense Museum in Tehran (026).jpg
Holy Defense Museum in Tehran (036).jpg
Holy Defense Museum in Tehran (039).jpg
Holy Defense Museum in Tehran (066).jpg
Holy Defense Museum in Tehran (141).jpg
Holy Defense Museum, Tehran (42410586532).jpg
Holy Defense Museum, Tehran (42409709752).jpg
Holy Defense Museum in Tehran (005).jpg
Holy Defense Museum in Tehran (011).jpg
Iranian scud missile launcher.jpg
Tehran Defense Museum 0155.jpg
Tehran Defense Museum 0163.jpg


## Ծանոթագրություններ

## Արտաքին հղումներ
*  

Կատեգորիա:2010 հիմնադրումներ Իրանում
Կատեգորիա:2010 հիմնադրված թանգարաններ
Կատեգորիա:Թեհրանի թանգարաններ
Կատեգորիա:Իսլամական թանգարաններ
Կատեգորիա:Իրանական ճարտարապետություն
Ալեքսանդր Արտյոմ

**Ալեքսանդր Արտյոմ** (, ), ռուս դերասան։

## Կենսագրություն
Ալեքսանդր Արտյոմը եղել է ճորտ գյուղացու որդի։ 1878 թվականին Մոսկվայի նկարչության, քանդակագործության և ճարտարապետության ուսումնարանն ավարտելուց հետո, աշխատել է որպես նկարչության և վայելչագրության ուսուցիչ։ 1880-ական թվականներին մասնակցել է սիրողական բեմադրությունների։ 1888 թվականին ընդունվել է Արվեստի և գրականության համայնք։ Մոսկվայի գեղարվեստական ակադեմիական թատրոնում է դրա հիմնադրումից ի վեր։

Եղել է Անտոն Չեխովի սիրելի դերասանը, ով Չեբուտիկինի և Ֆրիսի դերերը գրել է հատուկ Արտյոմի համար։

Դրվագների վարպետ լինելով, նա, ըստ Ստանիսլավսկու, «համեստության չափանիշ էր, որը երբեք չէր ցուցադրում իրեն, մշտապես նախընտրելով լինել ետնաբեմում»։ Արտյոմի խարիզմատիկ բեմական կերպարի առեղծվածը շարունակել է հետաքրքրել թատրոնի պատմաբաններին նաև նրա մահից հետո դեռ երկար ժամանակ։

## Դերեր Մոսկովայի գեղարվեստական ակադեմիական թատրոնում
* 1898՝ «Ֆյոդր Իոանովիչ ցարը» (Ալեքսեյ Տոլստոյ)՝ Բոգդան Կրյուկով
* 1898՝ «Ճայը (պիես)» (Ա. Չեխով)՝ Շամրաև
* 1899՝ «Քեռի Վանյա (պիես)» (Ա. Չեխով)՝ Վաֆլյա
* 1901՝ «Երեք քույր» (Ա. Չեխով)՝ Չեբուտիկին
* 1901՝ «Վայրենի բադ» (Հենրիկ Իբսեն)՝ ծերուկ Էկդալ
* 1902՝ «Քաղքենիները» (Մաքսիմ Գորկի)՝ Պերչիխին
* 1902՝ «Մթի իշխանություն» (Լև Տոլստոյ)՝ Ակիմ
* 1904՝ «Բալի այգին (պիես)» (Ա. Չեխով)՝ Ֆիրս
* 1912՝ «Կենվոր» (Իվան Տուրգենև)՝ Կուզովկին
* «Կամայական անձ» (Ալեքսեյ Պիսեմսկի)՝ Դևոչկին
* «Հատակում» (Մաքսիմ Գորկի)՝ Դերասան
* «Խելքից պատուհաս» (Ա. Գրիբոեդով)՝ Պետրուշկա
* «Կենդանի դիակ» (Լև Տոլստոյ)՝ սուրհանդակ
* «Ռևիզոր» (Ն. Վ. Գոգոլ)՝ Վաճառական Աբդուլին

## Ծանոթագրություններ

## Գրականություն
* *Дурылин С. Н.* Артем, Станиславский. Чехов // *Станиславский К. С.* Материалы. Письма. Исследования. Том 1. — М.: Изд-во Академии наук СССР, 1955. — 598 с. — (Театральное наследство). — С. 408—443.
* Любимый актёр Чехова... // Театр и драматургия. — М., 1935. — № 2. — С. 17—25.

Կատեգորիա:Դերասաններ այբբենական կարգով
Կատեգորիա:Ռուս դերասաններ
Յուլիե Կնիֆեր

**Յուլիե Կնիֆեր** (, ), խորվաթ աբստրակտ նկարիչ, «Գորգոնի խումբ» խորվաթական գեղարվեստական շարժման հիմնադիր անդամ։

## Ստեղծագործություն
Կնիֆերի արվեստի գլխավոր թեման երկրաչափական ձևի մեանդրի ուսումնասիրությունն է, որը նա վերարտադրել է 1960 թվականից նկարչական տարբեր տեխնիկաների միջոցով, այդ թվում՝ յուղաներկի, ջրաներկի, կոլլաժի ու մուրալի կիրառումով։ Դրա վառ օրինակ է հսկայական «Մեանդրը», որը Կնիֆերը ստեղծել է 20×30 մ չափերով կտավին Գերմանիայի Թյուբինգեն քաղաքում (1975)։

Յուլիե Կնիֆերը Գորգոնի խմբի հիմնադիրներից է, որին 1959-1966 թվականներին անդամակցել են Միլենկո Հորվաթը, Իվան Կոժարիչը, Մարիա Եվշովարը, Դիմիտրի Բաշիչևիչը (նա հանդես է եկել *Մանգելոս* կեղծանունով), Մարկո մեշտրովիչը, Ռադոսլավ Պուտարը, Ջուրո Սեդերը և Իոսիպ Վանիշտան։ 1961 թվականին նա մասնակցել է Զագրեբի «Նոր միտումներ» առաջին ցուցահանդեսին։ Կնիֆերն իր աշխատանքները ներկայացրել է ազգային ու միջազգային բազմաթիվ հարթակներում՝ ներառյալ «Նոր միտումներ» (1961, 1963, 1969, 1973), «Միջազգային կոնստրուկտիվ աբստրակտ արվեստ» (), Դենիզ Ռենեի պատկերասրահի (Փարիզ, 1961-1962), «Կոնստրուկտիվիստներ» (), Լևերկուզենի քաղաքային թանգարանի (1962), «Ոչ պաշտոնականի սահմանների այն կողմ» (), Վիեննայի Բիենալեի (1976, 2001), Սան Պաուլուի Գեղարվեստական Բիենալեի (1973 թվականին Յուրայ Դոբրովիչի և Վենցեսլավ Ռիխտերի հետ, ինչպես նաև 1979 և 1981 թվականներին) ցուցահանդեսներին։

Յուլիե Կնիֆերը համագործակցել է Մյունխենի Դանի Կելլեր, Ֆրիդբերգի Հոֆմանի պատկերասրահի, Փարիզի Ֆրանկ Էլբացի պատկերասրահների հետ։ Դա նպաստել է նրա աշխատանքների ավելացմանը մասնավոր ու թանգարանային հավաքածուներում, որոնք ներկայումս պահվում են աշխարհի հայտնի շատ թանգարաններում, այդ թվում՝ Փարիզի Ժորժ Պոմպիդուի կենտրոնում։

1994 թվականին Կնիֆերը տեղափոխվել է Փարիզ, որտեղ ապրել է մինչև իր կյանքի վերջը։ Նրա հետմահու առաջին ցուցահանդեսը կազմակերպել է Առնոլդ Պիեռը Փարիզի Ֆրանկ Էլբացի պատկերասրահում (2010)։ 2002 թվականին Կնիֆերը դարձել է Վլադիմիր Նազորի մրցանակի դափնեկիր կյանքի ընթացքում զգալի ձեռքբերումների համար։

2016 թվականին Կնիֆերի «PLS 69» (1969) նկարը Վիեննայի աճուրդում վաճառվել է 137.000 դոլարով, ինչն այդ ժամանակ ժամանակակից արվեստին վերաբերող խորվաթական գեղանկարչության օրինակի համար երբևէ վճարված ամենաբարձր արժեքն է եղել։

## Ծանոթագրություններ

## Գրականություն
* Biro, Adam & Pierre, Arnauld *Knifer: Méandres* (Paris, 2001).
* Maković, Zvonko *Julije Knifer* (Meandar & Studio Rašić, Zagreb, 2002).

Կատեգորիա:20-րդ դարի նկարիչներ
Կատեգորիա:Խորվաթ նկարիչներ
Կիմ Յոնգ Դե

**Կիմ Յոնգ Դե** (, ), հարավկորեացի դերասան։

## Կարիերա
2019 թվականին Կիմ Յոնգ Դեն հանդես եկավ որպես MBC-ի Արտակարգ դու դրամայի գլխավոր դերակատարներից մեկը։ Հոկտեմբերի 2-ին Կիմը հայտնվեց MBC-ի «Idol Radio»-ում դերասանական կազմի մյուս անդամների՝ Կիմ Հյե Յուն-ի, Ռովունի և Լի Նա Ընի հետ միասին։

Հոկտեմբերի 17-ին Կիմը մասնակցեց «SONGZIO HOMME» դիզայներական շոուին (2020 թվականի գարնանային ամառային հավաքածու)

## Ֆիլմագրություն
### Հեռուստաշոու

### Տեսահոլովակ

## Մրցանակներ և անվանակարգեր

## Ծանոթագրություններ

## Արտաքին հղումներ
*
*Kim Young-dae  profile at Outer Korea.
*Kim Young-dae on Instagram.
*.

Կատեգորիա:Հարավկորեացի արտիստներ
Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Պարբերություն (քիմիա)

400px|մինի
**Պարբերություն**, քիմիական տարրերի պարբերական համակարգի շարքը, որտեղ ատոմները դասավորված են ըստ միջուկի լիցքի աճման և էլեկտրոններով արտաքին էլեկտրական թաղանթի լրացման։

Պարբերական համակարգը կազմված է յոթ պարբերություններից։ Առաջին պարբերությունում առկա է երկու քիմական տարր, իսկ երկրորդում և երրորդում՝ ութական։ Այս երեք պարբերությունները կոչվում են փոքր պարբերություններ։ Մյուս պարբերությունները, որոնցում առկա են 18 և ավելի տարրեր, կոչվում են մեծ պարբերություններ։ Պարբերության համարով որոշվում է տարրում էլեկտրոնային թաղանթների քանակը (էներգիական մակարդակներ)։

Յուրաքանչյուր պարբերություն (բացի առաջինից) սկսվում է ալկալիական մետաղով (Li, Nа, К, Rb, Cs, Fr) և ավարտվում ազնիվ գազով (Ne, Ar, Kr, Хе, Rn, Og), որին նախորդում է ոչ մետաղ։

Առաջին պարբերությունում, բացի հելիումից, կա մեկ տարր՝ ջրածինը, որն ունի ինչպես մետաղներին, այնպես էլ (ավելի շատ) ոչ մետաղներին բնորոշ հատկություններ։ Այս տարրերի մոտ էլեկտրոններով լրացվում է 1s-ենթամակարդակը։

Երկրորդ և երրորդ պարբերությունների տարրերի մոտ լրացվում են s- և р-ենթամակարդակները։ Փոքր պարբերությունների տարրերին բնորոշ է էլեկտրաբացասականության կտրուկ աճ միջուկի լիցքի աճմանը զուգընթաց, թուլանում են մետաղական և ուժեղանում ոչ մետաղական հատկությունները։

Չորրորդ և հինգերորդ պարբերությունները ներառում են անցումային d-տարրեր (սկանդիումից մինչև ցինկ և իտրիումից կադմիում), որոնց մոտ էլեկտրոններով արտաքին s-ենթամակարդակի լրացումից հետո, համաձայն Կլեչկովսկու օրենքի, լրացվում է նախորդ էլեկտրոնային մակարդակի d-ենթամակարդակը։
 1s 
 2s          2p  
 3s          3p  
 4s       3d 4p  
 5s       4d 5p
 6s    4f 5d 6p  
 7s    5f 6d 7p  
       6f 7d    7f
 
 ...

Վեցերորդ և յոթերորդ պարբերություններում լրացվում են 4*f*- և 5*f*-ենթամակարդակները, որոնք պարունակում են 14 տարրով ավելի, քան չորրորդ և հինգերորդ պարբերությունները (լանթանիդները վեցերորդ և ակտինիդները յոթերորդ պարբերություններում)։

Հետագայում պարբերությունները տարբերակվել են ըստ երկարության կամ այլ հատկանիշի, ինչի շնորհիվ պարբերական համակարգում դրանց տեղակայման տարբեր եղանակներ։ Պարբերական համակարգի կարճ ձևում փոքր պարբերություններն ունեն մեկական շարք, իսկ մեծ պարբերությունները՝ երկու։ Պարբերական համակարգի երկար ձևում բոլոր պարբերությունները կազմված են մեկ շարքից։

Մեկ պարբերությունում ներառված տարրերն ունեն մոտ հարաբերական ատոմային զանգված, սակայն տարբեր ֆիզիկական և քիմիական հատկություններ, ի տարբերություն նույն խմբի տարրերի։ Կարգաթվի աճմանը զուգընթաց պարբերություններում փոքրանում է ատոմի շառավիղը և աճում վալենտային էլեկտրոնների թիվը, ինչի հետևանքով տեղի է ունենում տարրերի մետաղական հատկությունների թուլացում և նրանց ոչ մետաղական հատկությունների ուժեղացում, թուլանում են տարրերի և նրանց միացությունների վերականգնիչ և ուժեղանում օքսիդիչ հատկությունները։

## Ծանոթագրություններ

Կատեգորիա:Պարբերական աղյուսակ
Ֆարսի (կղզի)

**Ֆարսի (կղզի)** (), փոքրիկ իրանական կղզի Պարսից ծոցում։ Այս կղզում է գտնվում ԻՀՊԿ ռազմածովային բազան։ Կղզին ունի 0.25կմ² տարածք։ Ծովի մակարդակից ունի 4 մետր բարձրություն։ *Farsi* բառը նշանակում է պարսկերեն։

1980–ական թվականների վերջին, Իրանա-իրաքյան պատերազմի "տանկերային պատերազմի" փուլի ժամանակ ԻՀՊԿ-ն արագընթաց նավակներ է օգտագործել Պարսից ծոցից Իրաքի և նրա դաշնակիցների, այդ թվում ՝ Քուվեյթի նավերին հարվածներ հասցնելու համար։ ՄիացյալՆահանգները մտել էր Պարսից ծոց և օգնել Քուվեյթի նավթի մատակարարմանը։ Իրանը այդ ժամանակ ականներ է տեղադրել Ֆարսի կղզու մոտակայքում, որից հետո Քուվեյթի նավթի տանկեռները պայթել են այդտեղ։

2016 թվականի հունվարի 12-ին Իրանի հեղափոխական ուժերը տեղակայված էին կղզում և նրանք ձերբակալել են ամերիկացի 10 նավաստիների այն բանից հետո, երբ նրանք մոտեցել են Իրանին։ 10 նավաստիներին ազատ արձակելու համար բանակցություններ են տեղի ունեցել Իրանի ԱԳՆ-ի և ԱՄՆ-ի Պետդեպարտամենտի միջև։ Բանակցությունների հաջորդ առավոտյան նավաստիները անվտանգ ազատ են արձակվել։

## Տես նաև
* Փարոսների ցանկը Իրանում
* Նադեր Մահդավի
* 2016 ԱՄՆ-Իրան ռազմածովային պատահարներ

## Ծանոթագրություններ

## Արտաքին հղումներ
* Low resolution satellite imagery on Flash Earth

Կատեգորիա:Անմարդաբնակ կղզիներ
Կատեգորիա:Բուշեհրի նահանգ
Կատեգորիա:Իրանի կղզիներ
Կատեգորիա:Կղզիներ այբբենական կարգով
Անահիտա Հեմմատի

**Անահիտա Հեմմատի** (, ), պարսիկ դերասանուհի։

## Կարիերա
Ավարտելով միջնակարգ դպրոցը՝ Հեմմատին ստացել է դերասանական դասեր և առաջին անգամ բեմ է բարձրացել 1995 թվականին խաղալով՝  Հադի Մարզբանի «Տանբուրցի խաղացողներ» պիեսում։

Հեմմատին հանդես է եկել «Խազրայի Միջնակարգ դպրոց» (1996), «Շերիֆ» (2005), «Քաղցր-թթու» (2007), «Անտուն» (2004) և «Գնդապետի այգի» (2013) սերիալներում։

Նա նաև նկարահանվել է «Սերը բավարար չէ» (1998), « Տոնդար անունով աղջիկը» (2000), «Փայտե աստիճաններ» (2001), «Որքան ես ուզում լաց լինել» (2005), «ուզված սրտերը» (2002) և «Լրիվ գրպանի փող» (2009) ֆիլմերում։

## Ծանոթագրություններ

## Արտաքին հղումներ
*
*
*Biography Anahita Hemmati in photokade
*Biography Anahita Hemmati in namnak



Կատեգորիա:1973 ծնունդներ
Կատեգորիա:Ապրող անձինք
Կատեգորիա:Իրանցի դերասանուհիներ
Սուրբ Կատարինե եկեղեցի (Զագրեբ)

**Սուրբ Կատարինե եկեղեցի Զագրեբում** (), կաթոլիկ եկեղեցի, Զագրեբի արքեպիսկոպոսության եկեղեցի Խորվաթիայի մայրաքաղաք Զագրեբում։ Բարոկկոյի դարաշրջանի ճարտարպետական հուշարձան է, Զագրեբի ամենագեղեցիկ եկեղեցիներից մեկը։ Եկեղիցին օծվել է ի պատիվ սուրբ Կատերինայի։

Եկեղեցին գտնվում է քաղաքի կենտրոնում՝ Վերին քաղաքում՝ Սուրբ Կատարինեի հրապարակում (Katarinin trg):

## Պատմություն և նկարագրություն
Ներկայիս եկեղեցու տեղում դեռևս 15-րդ դարից սկզբում եղել է դոմինիկյան եկեղեցի, որը հետագայում թուրքական նվաճումներից հետո կիրառվել է որպես զինապահեստ։

Ճիզվիտների՝ Զագրեբում հայտնվելու հետ (17-րդ դարի առաջին կես) եկեղեցին տրվել է նրանց կառավարմանը։ Քանի որ հին եկեղեցին չափերով փոքր էր և խիստ վնասված, ճիզվիտները 1620-1632 թվականներին իրականացրել են նոր եկեղեցու շինարարություն։ Եկեղեցու հարևանությամբ կառուցվել է նաև մենաստան (ներկայումս՝ Կլովիչևի պատկերասրահ)։ Սուրբ Կատարինեի եկեղեցին երկու անգամ հրդեհվել է՝ 1645 և 1674 թվականներին։ Վերջին հրդեհից ամբողջովին վերածվել է մոխրի։ Եկեղեցու վերականգնմանն օգնել են խորվաթ վելմոժները, որոնք իրենց հերթին, ըստ ընդունված ավանդույթի, իրավունք են ստացել եկեղեցու պատերում տեղադրելու տոհմական զինանշաններ և հետագայում թաղվելու եկեղեցու տարածքում։

Ճիզվիտների գործունեության արգելքից հետո (1733) Զագրեբի Սուրբ Կատարինեի եկեղեցին 1783 թվականին հանձնվել է սուրբ Մարկոսի միաբանությանը, իսկ 1874 թվականից դարձել է տաճարային եկեղեցի։

19-20-րդ դարերում եկեղեցին բազմիցս վերանորոգվել ու վերափոխվել է։

Սուրբ Կատերինայի եկեղեցին համարվում է Զագրեբի ամենագեղեցիկ եկեղեցիներից մեկը։ Այն միանավ պաշտամունքային կառույց է՝ կողմնային վեց մատուռներով ու աբսիդով։ Կապելլաներում տեղակայված են փայտե հինգ խորաններ՝ բարոկկո ոճով (17-րդ դար) և մեկ մարմարե խորան, որը թվագրվում է 1729 թվականին։

Տաճարի ինտերիերը բարոկկոյի դարաշրջանի արվեստի կարևոր մի շարք գծերով է ներկայանում։ Դրանցից են Բերնարդո Բոբիչի խորանային նկարները, Անտոնիո Կվադրիոյի (Antonio Quadrio) ստեղծագործությունները, որոնք թվագրվում են 1720 թվականին։ Նավի կամարները պատկերում են սուրբ Կատարինեի կյանքի դրվագներ, որոնց հեղինակը Ջուլիո Կվալյան (Giulio Quaglia) է։ Աչքի է ընկնում եկեղեցու՝ սուրբ Իգնատիոսի խորանը, որի հեղինակը Ֆրանչեսկո Ռոբան է (Francesco Robba): Գլխավոր խորանի հետնամասում ֆրեսկո է, որը ստեղծվել է 1762 թվականին և կոչվում է «Սուրբ Կատարինեն ալեքսանդրացի փիլիսոփաների ու գրողների հետ»։ Ֆրեսկոյի հեղինակը Քրիստոֆ Անդրեյ Ելովշեկն է (Kristof Andrej Jelovšek):

## Պատկերասրահ




## Ծանոթագրություններ

## Արտաքին հղումներ
* Զագրեբի Սուրբ Կատարինե եկեղեցի  ''www.zagreb-touristinfo.hr''
* Զագրեբի Սուրբ Կատարինե եկեղեցի ''www.planetware.com''

## Գրականություն
* TOURIST GUIDE, Zagreb and its surroundings, Zagreb, 1970 (автор текста Ivan Raos)
* Lelja Dobronić, Crkva Sv. Katarine u Zagrebu i hrvatsko plemstvo. Vodič po starinama. Rasprava. Str. 389—424.

Կատեգորիա:Եկեղեցիներ այբբենական կարգով
Կատեգորիա:Զագրեբ
Կատեգորիա:Խորվաթիայի եկեղեցիներ
Հրազդան Թոքմաջյան

**Հրազդան Թոքմաջյան** (), հայ գեղանկարիչ, բեմանկարիչ, արվեստաբան։

## Կենսագրություն
Ծնվել է 1961 թվականի հունվարի 18-ին, Գյումրիում։ 1980 և 1985 թվականներին ավարտել է համապատասխանաբար Երևանի Փ. Թերլեմեզյանի անվան գեղարվեստական ուսումնարանը և Խ. Աբովյանի անվան մանկավարժական գեղանկարչության բաժնի ինստիտուտը։
1990-ական թվականներին տեղափոխվել է Հալեպ (Սիրիա)։

## Ստեղծագործական կյանք
1988-1990 թվականներին աշխատել է Գյումրու «Առասպել» դպրաթատրոնում` որպես գլխավոր նկարիչ։

Հալեպ տեղափոխվելուց հետո, 1993 թվականին աշխատանքի է անցել Սարյան ակադեմիայում` որպես գեղանկարիչ և բեմանկարիչ։ Իսկ արդեն 1995 թվականին Հալեպում Հրազդան Թոքմաջյանը «Պետրոս Ադամյան» թատերախմի համար ձևավորել է բեմադրություններ, նաև` բեմադրությունների ծրագրեր և ազդագրեր։

Հրազդան Թոքմաջյանը Մարաշի ասեղնագործության արվեստը երկար ուսումնասիրելուց հետո հրատարակության է պատրաստել «Մարաշի ասեղնագործությունը» պատկերազարդ ուսումնասիրությունը, որի շնորհանդեսը տեղի է ունեցել 2010 թվականին, Հայաստանի Ազգային ակադեմիայում, իսկ ցուցանմուշները ցուցադրվել են Երևանի պատմության թանգարանում։

2015 թվականին տեղի է ունեցել մեկ այլ գրքի` «Այնթապի ասեղնագործությունը» աշխատության շնորհանդեսը և Մատենադարանում կազմակերպվել է նմուշների ժամանակավոր ցուցադրություն։

### Ձևավորած ներկայացումներ
* «Ղողանջ հուսո»
* «Կիկոսի մահը»
* «Մոխրիկը»
* «Եզովպոս»
* «Խելագար օր»
* «Ատամնաբույժն արևելյան»
* «Փրկենք նոր տարին»
* «Կյանքը դռներու ետին»
* «Սիրո մեղեդիներ»
* «Եվ երկինքեն երեք աթոռ ինկավ»
* «Հե՜յ, ջան շաշաստան»

## Ծանոթագրություններ

## Արտաքին հղումներ
* Հրազդան Թոքմաջյան - Մարաշի, Ուռհայի, Այնթափի ասեղնագործական դպրոցները - 22.09.2015
* Պաշտամունքային կառույցները հայկական ասեղնագործությունում։ Հրազդան Թոքմաջյան
* Չակերտներ. Հրազդան Թոքմաջյան

Կատեգորիա:Հայ գեղանկարիչներ
Կատեգորիա:Հայ բեմանկարիչներ
Կատեգորիա:Հայ արվեստաբաններ
Կախարդական բլուրները

**Կախարդական բլուրները** (), ռուսական նկարված մուլտսերիալ` Էլկա անունով սպիտակ արջուկի և նրա ընկերների արկածների մասին։ Մուլտսերիալը ստեղծվել է 2005-2006 թվականներին «Թեմա» կինոստուդիայում, ռեժիսոր Մաքսիմ Պոլյակովի կողմից։

## Սյուժե
Կախարդական բլուրները մի հեքիաթային երկիր է։ Այնպես է ստացվել, որ մի անգամ այն բաժանվել է չորս փոքրիկ մասերի։ Բլուրներից մեկում միշտ ձմեռ էր, հաջորդում` միշտ գարուն, երրորդում` մշտական ամառ, իսկ չորորդում` մշտապես աշուն էր։ Իսկ նրանց միջև լիճ կար։ Յուրաքանչյուր Բլուրում ապրում էին զվարճալի կենդանիներ։ Բայց նրանք ոչինչ չգիտեին միմյանց մասին։

Եվ ահա մի անգամ Լուրը` Աստղային փոստատարը, որոշում է նրանց բոլորին ընկերացնել։ Դրա համար նա նվիրում է Էլկա անունով արջուկին կախարդական երազային հեռադիտակ։ Եթե նրանով նայես այն ուղղությամբ, ուր ուզում ես գնալ, կհայտնվես այնտեղ...

## Գործող անձինք
* **Էլկա** (սպիտակ արջուկ)` Ձմեռ
* **Կվիկա** (սարյակ)` Գարուն 
* **Ումբա** (գետաձի)` Ամառ 
* **Բոբա** (կուղբիկ)` Աշուն
* **Ճայ**` լիճ
* **Լուր**` Աստղային փոստատար

## Դերերը հնչյունավորել են
* Լարիսա Բրոխման` Էլկա
* Օլգա Շորոխովա` Լուր
* Դմիտրի Ֆիլիմոնով` Ումբա 
* Մարինա Զուբանովա` Կվիկա
* Ելենա Գաբեց` Ճայ
* Դմիտրի Պոլոնսկի` Բոբա

## Սերիաների ցանկ

##### Թողարկում 1
* Էլկան ընկերներ է փնտրում
* Ծանոթություն Ումբայի հետ։ Ամառ
* Կվիկա։ Գարուն
* Բոբա։ Աշուն
* Հոկեյի խաղ
* Ումբան հիվանդ է
* Ճայի ծննդյան օրը
* Սառցե քանդակների փառատոն
* Կվիկան և շախմատը
* Էլկան և վինդսյորֆինգը 
* Թատրոն
* Գյուտարարը
* Գաղտնիք

##### Թողարկում 2
* Խիզախները
* Ստորջրյա ոդիսականը
* Երաժշտության որոնումներ
* Բոբսլեյ
* Շոկոլադի տոն
* Կվիկայի ռոմանսները
* Հոլիվուդ
* Լաբիրինթոսում
* Ի՞նչ է Նոր տարին
* Ումբան սիրահարվել է
* Աստղը

## Մրցանակներ
* 2006 թվական` Վիզուալ արվեստների համառուսական փառատոն «Արծվիկ» համառուսաստանյան մանկական կենտրոնում. Գրան-պրի «Ռուսական անիմացիայում մանկական նոր հերոսի կերպարի զարգացման համար»
* 2006 թվական` Մանկական անիմացիոն ֆիլմերի «Ոսկե ձկնիկ» 11-րդ միջազգային փառատոն. փառատոնի «Մանկական անիմացիոն ֆիլմերի լավագույն կերպար» մրցանակը շնորհվել է Էլկա արջուկին։

## Ծանոթագրություններ
 

## Արտաքին հղումներ
* Կախարդական բլուրներ (23 սերիա) — youtube

Կատեգորիա:Մուլտֆիլմեր արջերի մասին
Կատեգորիա:Ռուսերեն մուլտֆիլմեր
Մարինա Զուբանովա

**Մարինա Զուբանովա** (, ), թատրոնի և կինոյի ռուս դերասանուհի։

## Կենսագրություն
Մարինա Զուբանովան ծնվել է 1966 թվականի հուլիսի 23-ին, ԽՍՀՄ Սարատով քաղաքում։ Սովորել է Սարատովի մանկավարժական ինստիտուտի բանասիրության ֆակուլտետում, բայց չավարտելով այն` տեղափոխվել է Մոսկվա։ 1993 թվականին նա հեռակա ավարտել է Ռուսաստանի թատերական արվեստի ինստիտուտը և սկսել է խաղալ Մոսկվայի Պատանի հանդիսատեսի թատրոնում։

Ռեժիսոր Լարիսա Սադիլովայի «Սիրով, Լիլյա» ֆիլմի գլխավոր դերի համար Մարինա Զուբանովան «Լավագույն դերասանուհի» անվանակարգում մրցանակների է արժանացել «Վիվատ Ռուսաստան», «Մոսկվայի պրեմիերա» և Բրյուսելի կինոփառատոներում։

## Ֆիլմագրություն
* 1996 թվական` «Ելակ»`աղջիկ
* 2003 թվական` «Ինչի՞դ է պետք ալիբին»` վաճառողուհի
* 2003 թվական` «Սիրով, Լիլյա»` Լիլյա
* 2004 թվական` «Չորս Լյուբովները»
* 2005 թվական` «Պահանջվում է դայակ»` Գալյա
* 2009 թվական` «Անավարտ դասը»` Մարինա, Իննայի ընկերը
* 2009 թվական` «Մայիսի 9-ը։ Անձնական վերաբերմունք» (ըստ «Բոլորը ճակատ են գնացել» պատմվածքի)
* 2010 թվական` «Դպրոց»` Մորաքույր Կատյա
* 2012 թվական` «Լուսնի հակառակ կողմը»` Կոմարովի մայրը
* 2012 թվական` «Առանց պահպանման ժամկետի»` Ուլյանա Խոխլովա 
* 2013 թվական` «Մութ աշխարհ. հավասարակշռություն»` Դաշայի մայրը
* 2015 թվական` «Մարդասանի պրոֆիլը-2»` Լարիսա Պրյանիկովա
* 2015 թվական` «Վերջին բոգատիրը»` երկրպագուհի

**Ֆիլմերի հնչյունավորում**
* «Կախարդական բլուրներ»
* «Հեքիաթ եղևնու մասին»

## Մրցանակներ
* 1996 թվական` «Ճայ» թատերական մրցանակ` կատակերգական «Իմ խեղճ Բալզամինով» ներկայացման մեջ լավագույն դերակատարման համար
* 2006 թվական` «Սպիտակ փիղ» կինոմրցանակ` լավագույն դերասանուհի անվանակարգում` «Պահանջվում է դայակ» ֆիլմի համար

## Ծանոթագրություններ

## Արտաքին հղումներ
* Դերասանուհու պաշտոնական կայքը  
* 

Կատեգորիա:«Ճայ» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Ջեք Լաուդեն

**Ջեք Էնդրյու Լաուդեն** ( , ), շոտլանդացի կինոդերասան է։ Նրան մեծ համբավ է բերել «Պատերազմ և խաղաղություն» հեռուստասերիալում կատարած իր դերը։ Հեռուստասերիալը նկարահանվել է Լև Տոլտոյի «Պատերազմ և խաղաղություն» վեպի հիման վրա։ Նկարահանվել է Քրիստոֆեր Նոլանի «Դյունկերկ»  ֆիլմում որպես գլխավոր դերակատար։

## Կենսագրություն
Ջեք Լաուդենը ծնվել է 1990 թվականի հունիսի 2-ին Չելմսֆորդ քաղաքում (Էսսեքսի կոմսություն)՝ Գորդոն և Ժասմին Լաուդենների ընտանիքում : Տղան մեծացել է սովորական մի ընտանիքում, որը ոչ մի առնչություն չուներ արվեստի հետ։ Նրա մանկությունը անցել է շոտլանդական Օքսթոն գյուղում։ Ջեքի կրտսեր եղբայրը՝ Քալումը, բալետի պարող է, և իր կարիերան սկսել է վաղ տարիքից Շվեդիայի թագավորական բալետի խմբում։
ձախից|մինի|Ջեք Լաուդեն
Երբ Ջեքը տասը տարեկան էր, ծնողները նրան տարան Էդինբուրգի երիտասարդական թատրոն։ 12 տարեկան հասակում Ջեքը սկսել է հանդես գալ Գլազգոյի թագավորական թատրոնում։ Ջեքը սովորել է «Էրլսթոնի ավագ դպրոցում»  (Earlston High School): Այնտեղ նա հանդես էր գալսի ամենամյա դպրոցական ներկայացումներով և տարբեր համերգներով։ Նրա խաղընկերներից էր հայտնի երգիչ Բադի Հոլլին (Buddy Holly): Ջեքը իր դերասանական պրոֆեսիոնալ կարեիրան սկսել է տասնյոթ տարեկան հասակում։ Այնոհետև ընդունվել է Լոնդոնի Դրամատիկական արվեստի թագավորական ակադեմիան։

2016 թվականին Ջեքը նկարահանվել է «Պատերազմ և խաղաղություն» հեռուստասերիալում՝ Նիկոլայ Ռոստովի դերում։ Ֆիլմը նկարահանվել է Լև Տոլստոյի «Պատերազմ և խաղաղություն » վեպի մոտիվներով։

Նույն թվականին նկարահանվել է «Թոմիի պատիվը» (Tommy's Honour) ֆիլմում, որտեղ մարմնավորել է շոտլանդացի գոլֆի չեմպիոն Թոմ Մորիսին։ 
2016 թվականի ապրիլին նա հաղթող է ճանաչվել Երիտասարդ Շոտլանդացիներ 11-րդ մրցանակաբշխությանը՝ զվարճանքների կատեգորիայում։

2017 թվականի հուլիսին Ջեքը նկարահանվել է Քրիստոֆեր Նոլանի «Դյունկերկ» ֆիլմում։ Ֆիլմը նկարահանված է իրական փաստերի հիման վրա։

2018 թվականին «Երկու թագուհի» ֆիլմում Ջեքը նկարահանվեց  Հենրի Ստյուարտի դերում։ Ֆիլմում նրա խաղընկերն էր դերասանուհի Սիրշա Ռոնան։

2018 թվականին Ջեքը հաղթեց «Բրիտանական ակադեմիայի շոտլանդական մրցանակը» (British Academy Scotland Awards):

2019 թվականին Ջեքը տեղափոխվեց Էդինբուրգ։ Որոշ ժամանակ նա հարաբերությունների մեջ է եղել իռլանդա-ամերիկացի դերասանուհի Սիրշա Ռոնանի հետ։ Նա ակտիվ մասնակից է եղել Շոտլանդիայի անկախության շարժմանը։

## Ծանոթագրություններ

Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հեռուստատեսային դերասաններ
Կատեգորիա:Շոտլանդացի դերասաններ
Ջոել Քորթնի

**Ջոել Քորթնի** (, ), ամերիկացի դերասան։

## Կենսագրություն
Ջոել Քորթնին ծնվել է 1996 թվականի հունվարի 31-ին, Կալիֆորնիայի Մոնտերեյ քաղաքում։ Շուտով ընտանիքը տեղափոխվել է Մոսկոու (Այդահո)։

2010 թվականին Ջոելը մեկնել է Լոս Անջելես` գովազդում նկարահանվելու համար։ Այնուհետև նա հաջողությամբ անցել է «Սուպեր 8» ֆիլմի գլխավոր դերի քասթինգը։ Այդ դերի համար նա ստացել է «Սատուրն» մրցանակ` «Լավագույն երիտասարդ դերասան» անվանակարգում։ 2015 թվականին նկարահանվել է «Սուրհանդակներ» սերիալում։ Քորթնին Բուլղարիայում նկարահանվել է «Թոմ Սոյերը և Հեքլբերի Ֆիննը» ֆիլմում՝ խաղալով Թոմ Սոյերի դերը։

## Ֆիլմագրություն

## Մրցանակներ և առաջադրումներ

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Եվգենի Ուխնալյով

**Եվգենի Իլյիչ Ուխնալյով** (, ), խորհրդային և ռուս նկարիչ, Ռուսաստանի Դաշնության ժողովրդական նկարիչ (1997 թվականի հունիսի 30), Ռուսաստանի Դաշնության ժամանակակից պետական զինանշանի, նախագահական իշխանության նշանների, Ռուսաստանի Դաշնության բարձրագույն պետական պարգևների նկարիչ։

## Կենսագրություն
Հայրը՝ Իլյա Ակիմովիչ Ուխնալյովը, գյուտարար, մետաղագետ է, դատապարտվել է 25 տարվա ազատազրկման քաղաքական հոդվածով և պատիժը կրել է Վորկուտայի № 40 հանքահորում։

Մանկության տարիներին վերապրել է Լենինգրադի շրջափակումն ու տարհանումը։ Ավարտել է Իլյա Ռեպինի անվան գեղանկարչության, քանդակագործության և  ճարտարապետության ինստիտուտին կից գեղարվեստի դպրոցը։

Հարցազրույցի ժամանակ Անատոլի Պոպովը (Եվգենի Ուխնալյովի խոսքերով)։ 

Ներկայացված մեղադրանքների հիման վրա 1948 թվականին Ե. Ուխնալյովը դատապարտվել է 25 տարվա ազատազրկման ՌԽՖՍՀ քրեական օրենսգրքի 58-րդ հոդվածով և պատիժը կրել է բանտերում և ճամբարներում (Կրեստի, Վորկուտլագ), ազատ է արձակվել 6 տարի անց։

1954 թվականից Լենինգրադ վերադառնալուց հետո աշխատել է նախագծային ինստիտուտներում՝ նախ գծագրիչ, ապա՝ ճարտարապետ։ 1959 թվականին վերականգնվել է։

1967-1975 թվականներին եղել է Պետական Էրմիտաժի գլխավոր ճարտարապետ։ 1998 թվականից Պետական Էրմիտաժի առաջատար նկարիչն է։

1992-1998 թվականներին աշխատել է Ռուսաստանի Դաշնության նախագահին առընթեր պետական հերոսամարտի աշխատակազմի մասնագետ-փորձագետ։ 1999 թվականի հունիսի 29-ին ընդգրկվել է Ռուսաստանի Դաշնության նախագահին կից Գերալդիական խորհրդի կազմում։ 2004 թվականի օգոստոսի 26-ին կրկին հաստատվել է այդ խորհրդի անդամ։

Հերալդ նկարիչների գիլդիայի համահիմնադիր և գործող անդամ (Ռուսաստան)։

Կյանքի վերջին տարիներին նկարիչը հիվանդ էր։ Մահացել է Սանկտ Պետերբուրգում 2015 թվականի սեպտեմբերի 2-ին՝ կյանքի 84-րդ տարում։

## Ստեղծագործություն
Մասնակցել է ավելի քան 40 ցուցահանդեսների Ռուսաստանում և արտասահմանում, այդ թվում՝ Գերմանիայում, ԱՄՆ-ում, Ավստրիայում, Ֆինլանդիայում և Շվեդիայում։ Առաջին ցուցահանդեսը տեղի է ունեցել 1980 թվականին։

Աշխատանքները պահվում են ռուսական պետական թանգարանում, Աննա Ախմատովայի թանգարանում՝ շատրվանի տանը, Էրարտի ժամանակակից արվեստի թանգարանում և Ռուսաստանի, Ամերիկայի և Եվրոպայի այլ մասնավոր հավաքածուներում ։

Նախագծերի և նկարների հեղինակ։

* Սանկտ Պետերբուրգի զինանշանի և դրոշի գրաֆիկական պատկերի հեղինակ,
* Ռուսաստանի Դաշնության ժամանակակից պետական զինանշան,
* Ռուսաստանի Դաշնության նախագահի նշանը և շտանդարտը,
* Հայրենիքին մատուցած ծառայությունների համար և Արիության շքանշանների նշաններ։

## Ծանոթագրություններ

Կատեգորիա:20-րդ դարի ռուս նկարիչներ
Կատեգորիա:Ռուս արվեստագետներ
Կատեգորիա:Ռուս գրաֆիկներ
Կատեգորիա:Ռուս նկարիչներ
Joom

**Ջում**, միջազգային էլեկտրոնային առևտրային հարթակ և համանուն հավելված Չինաստանից, Ճապոնիայից և Հարավային Կորեայից ապրանքների գնման և առաքման համար։ Ապրանքներն առաքվում են ավելի քան 100 երկիր։ Սեփանակատիրոջ շտաբ-բնակարանը գտնվում է Ռիգայում։ Ընկերության գրասենյակները տեղակայված են Մոսկվայում, Պալո Ալտոյում (ԱՄՆ), Շենժենում, Լյուքսեմբուրգում, Հոնկոնգում։

Ընկերությունը ռուսական ինտերնետ ընկերությունների շարքում զբաղեցնում է երկրորդ տեղը (AliExpress-ից հետո)` Չինաստանից ապրանքներ առաքելով, և չորրորդը (ինչպես App Store-ում, այնպես էլ Google Play-ում)՝ Ռուսաստանում ապրանքների գնման հայտերի ծրագրերում։

## Պատմություն
Android և iOS օպերացիոն համակարգերի համար Joom հավելվածը և ընկերության կայքն ստեղծվել են 2016 թվականի հունիսին։

2018 թվականի հոկտեմբերին բացվել է «Joom Logistics» լոգիստիկ ընկերությունը, որը համացանցի միջոցով պատվիրված ապրանքները Չինաստանից և ևս 14 երկրից առաքում է Ռուսաստան։

Կազմակերպությունն իրականացրել է երեք գովազդային արշավ՝ 2017 թվականի հոկտեմբերին, 2018 թվականի հունիսին և սեպտեմբերին։ 2018 թվականի հունվարին Joom-ը խոշորագույն հեռուստատեսային գովազդատուների ցուցակում զբաղեցրել է 15-րդ տեղը՝ 2331 կետով։

## Տեղ շուկայում
2018 թվականի հոկտեմբերի տվյալներով՝ Joom-ը զբաղեցնում է Ռուսաստանում չինական ապրանքների առցանց շուկայի 5,1%-ը։ Դա երկրորդ տեղն է՝ AliExpress-ից հետո (86,8 %):

Առևտրային հարթակի ռուս օգտատերերի թիվը ամսական 3,1 միլիոն է։ 2018 թվականի արդյունքներով՝ ընկերությունն ակնկալում է մոտ 12,5 միլիրդ ռուբլի հասույթ։ Google Play-ում  բեռնումների քանակը գերազանցում է 100 միլիոն օրինակը։

Ըստ վերլուծաբան Ա. Վ. Ֆյոդորովի՝ ընկերությունը գովազդի համար ծախսում է տարեկան ոչ պակաս, քան 500 միլիոն ռուբլի և հաճախորդների զգալի մասը ձեռք է բերում ՎԿ սոցիալական ցանցում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ռուսական կայքեր
Կատեգորիա:Անդրոիդի ծրագրային ապահովում
Կատեգորիա:2016 հիմնադրված ընկերություններ
Բոժիդարկա Ֆրայտ

**Բոժիդարկա Ֆրայտ** (խորվաթերեն՝ **Božidarka Frajt**, ծնյալ  **Božidarka Grublješić**, ), խորվաթ ժամանակակից դերասանուհի, որը վեց տասնամյակ ձգվող իր դերասանական կարիերայի ընթացքում բազմաթիվ կերպարներ է մարմնավորել թատրոնում, կինոյում, հեռուստատեսությունում։ Լայն ճանաչման է հասել հատկապես Տոմիսլավ Ռադիչի ռեժիսորական առաջին աշխատանքում՝ 1972 թվականին նկարահանված «*Ապրող ճշմարտություն*» ֆիլմում գլխավոր հերոսուհու դերը տպավորիչ կերպով կատարելու, քննադատության դրվատանքին և Պուլայի միջազգային կինոփառատոնում «Լավագույն դերասանուհի» անվանակարգում «*Ոսկե ասպարեզ*» մրցանակին արժանանալու շնորհիվ։ 1999 թվականին անցկացված հարցումների հիման վրա կազմված «*Բոլոր ժամանակների խորվաթական 44 լավագույն խորվաթական ֆիլմեր*» ցանկում «*Ապրող ճշմարտություն*» կինոնկարն զբաղեցրել է 20-րդ տեղը։ Այդ կինոնկարը կոմերցիոն տեսակետից նույնպես հաջողված էր։

2010 թվականին Բոժիդարկա Ֆրայտին շնորհվել է նաև Վլադիմիր Նազորի անվան մրցանակ՝ ստեղծագործական ողջ կյանքի ընթացքում ձեռք բերած նվաճումների համար։

## Անձնական կյանք
Բոժիդարկա Ֆրայտը ամուսնացել է խորվաթ պրոդյուսեր Բորիս Գրեգորիչի հետ։ Նրանց դուստրը՝ Բոյանա Գրեգորիչը նույնպես անվանի դերասանուհի է։ Ֆրայտը ներկայումս ապրում է Խորվաթիայի մայրաքաղք Զագրեբում։

## Ֆիլմագրության ընտրանի
### Հեռուստատեսություն

### Ֆիլմ

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասանուհիներ
Կատեգորիա:20-րդ դարի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Խորվաթ դերասանուհիներ
Կատեգորիա:Խորվաթ թատերական ռեժիսորներ
Կատեգորիա:Խորվաթական կինո
Կատեգորիա:Խորվաթիայի արվեստ
Կատեգորիա:Կինոդերասանուհիներ
Նամակի ընթերցում (նկար, Պիկասո)

**Նամակի ընթերցում** (), Պաբլո Պիկասոյի նկարը՝ ստեղծված նրա նեոդասականության շրջանում՝ 1921 թվականին։ Գտնվում է Փարիզի Պիկասոյի թանգարանում։ Չափսերը 184 х 105 սմ են։

Առաջին աշխարհամարտից հետո Պիկասոն արել է իր գեղագիտական ընտրությունը։ Նա հրաժարվել է կուբիզմի փորձարկումներից և վերադարձել է դասական ոճին։ Ստեղծագործական այս փուլում նկարիչը շարունակել է իրականացնել իր որոշ նշանակալի թեմաներ։

Կտավը նկարվել է նկարիչի մոտիկ ընկեր և բանաստեղ Գիյոմ Ապոլիների մահից մի քանի տարի անց։ Նա մահացել էր 1918 թվականին իսպանական գրիպից։ Պատկերելով իր հանդիպումը Ապոլիների հետ՝ Պիկասոն նրան հետմահու հարգանքի տուրք է մատուցել։ Չորացած քարքարոտ բնապատկերի և տագնապալի երկնքի ֆոնի վրա քարին երկու հոգի են նստած։ Նրանք նամակ են կարդում։ Նրանց քաղաքային հագուստները հակադրվում են վայրի բնությանը։ Մարմինների մոտիկությունը և սովորական գրկախառնությունը թույլ են տալիս ենթադրել, որ նրանց միջև որոշակի սերտ բարեկամություն կա։ Գլխարկները հանված են։ Դրանցից մեկը նետված է գրքի վրա, մյուսը գտնվում է երիտասարդներից մեկի ձեռքում։ Նամակը և գետնին ընկած գիրքը նկարին գրական երանգ են տալիս։

Նկարչի կենդանության օրոք նկարը մնացել է աննկատ և հայտնաբերվել է միայն նրա մահից հետո։ Այն դարձել է Պիկասոյի թանգարանի մշտական հավաքածուի մաս նկարչի ժառանգների կողմից ժառանգության հարկի վճարման հաշվին։

## Ծանոթագրություններ

Կատեգորիա:1921 նկարներ
Կատեգորիա:Պաբլո Պիկասոյի նկարներ
Քրիս Հարդվիք

**Քրիստոֆեր Ռայան (Քրիս) Հարդվիք** (, ), ամերիկացի դերասան, հեռուստահաղորդավար, փոդքասթեր և ստենդ ափ ժանրի կատակերգու, որն առավել հայտնի է որպես «Talking Dead» շոուի հաղորդավար։

## Վաղ կյանք և կրթություն
Քրիստոֆեր Ռայան Հարդվիքը ծնվել է 1971 թվականի նոյեմբերի 23-ին Կենտուկի նահանգի Լուիսվիլ քաղաքում՝ բոուլինգի պրոֆեսիոնալ խաղացող Բիլի Հարդվիքի (1941-2013) և անշարժ գույքի գործակալ Շերոն Հիլսի (Ֆաչենտե) ընտանիքում։ Նրա պապը հայրական գծով իտալա-ամերիկացի է, որը բացել է կեգլարան, որտեղ հանդիպել են Քրիսի ծնողները։ Հարդվիքը դաստիարակվել է իր մոր կաթոլիկական հավատով։ Նա մեծացել է Թենեսի նահանգի Մեմֆիս քաղաքում։ Հաճախել է Օբերնդեյլի Սուրբ Բենեդիքթի դպրոց, հետո սովորել է Կոլորադոյի Ռեգիս ճիզվիտական դպրոցում և ավարտել Լոյոլայի միջնակարգ դպրոցը։

Հարդվիքը ավարտել է Լոս Անջելեսի կալիֆոռնյան համալսարանը, որտեղ ուսուցման առաջին տարում եղել է Chi Phi ընկերության անդամ։ Նրա սենյակի հարևանը Ուիլ Ուիթոնն էր, որի հետ նա ծանոթացել է Կալիֆոռնիա նահանգի Բըրբանք քաղաքում՝ «Արախնոֆոբիա» ֆիլմի ցուցադրման ժամանակ։

## Անձնական կյանք
Հարդվիքը նախկինում նշանված է եղել մոդել և դերասանուհի Ջասինդա Բերրեթի հետ, իսկ 2004-2011 թվականներին հարաբերությունների մեջ է եղել դերասանուհի Ջանեթ Վերնիի հետ, ինչպես նաև 2011 թվականի վերջից մինչև 2014 թվականի հուլիսը հանդիպել է մոդել և դերասանուհի Քլոե Դիքստրայի հետ։ 2016 թվականի օգոստոսի 20-ին Հարդվիքն ամուսնացել է մոդել, բլոգեր և դերասանուհի Լիդիա Հյորստի հետ, որի հետ ամուսնությունից առաջ հանդիպել է երկու տարի։

Հարդվիքը բացահայտ խոսում է այն մասին, որ նախկինում հարբեցող է եղել և 2003 թվականի հոկտեմբերի 8-ից ալկոհոլ այլևս չի օգտագործել։ 2015 թվականի ապրիլին նա հայտարարել է, որ տառապում է սոխից ունեցած ալերգիայով։

## Ընտրված ֆիլմագրություն
մինի|աջից|Քրիս Հարդվիք (2011 թվականի հուլիս)

## Ծանոթագրություններ

Կատեգորիա:1971 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի աթեիստներ
Կատեգորիա:Ամերիկացի գրողներ
Կատեգորիա:Ամերիկացի երաժիշտներ
Կատեգորիա:Ամերիկացի երգիծաբաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Նոյեմբերի 23 ծնունդներ
SN 1572

**SN 1572**, 1572 թվականի աշնանը Կասիոպեա համաստեղությունում ի հայտ եկած մեր Գալակտիկայի գերնոր աստղ, Արեգակնային համակարգից մոտավորապես 2300 պարսեկ հեռավորության (7500 լուսային տարի) վրա։ Առավելագույն տեսանելի աստղային մեծությունը հասել է -4մ։

## Պատմական դիտարկումներ
thumb|left|Տիխո Բրահեի նկարը: I տառով նշանակվել է գերնոր աստղը, F, E, D, B, G աստղերը կազմում են W Կասիոպեայի ֆիգուրը:
1572 թվականի նոյեմբերի 6-ին երկնքում «աստղեր-հյուրեր»-ի հայտնվելը նկատվել է Կորեայում, իսկ երկու օր անց՝ Չինաստանում։ Աստղը առաջին անգամ հայտնաբերողը Եվրոպայում, հավանաբար, եղել է աբբա Մեսինայից Մավրոլիկը ():

Գերնոր աստղի հետազոտության մեջ կարևոր ներդրում է կատարել Տիխո Բրահեն, ով գերնոր աստղը հայտնաբերել է 1572 թվականի նոյեմբերի 11-ին։

Տիխո Բրահեն հետևել է գերնոր աստղին մինչև նրա անհետանալը երկնքում։ Որոշելով պարալաքսը՝ նա եզրակացրեց, որ «նոր աստղը» Լուսնից շատ ավելի հեռու է գտնվում։ Սուպերնովայից մինչև հարևան աստղերը անկյունային հեռավորությունների բազմաթիվ չափումները ցույց են տվել, որ, աստղը չի շարժվում։ Տիխոն՝ հետազոտողներից միակը, կանոնավոր գնահատում էր Սուպերնովայի փայլը, սկզբում համեմատելով Յուպիտերի հետ, իսկ հետո, երբ սվերխնովան խամրեց, հարևան աստղերի հետ։

Տիխո Բրահեի կողմից աստղի եվրոպական հետազոտությունների արդյունքները թողարկված են եղել «Astronomiae instaurate progymnasmata» («Նոր աստղաբանության մասին նշումներ») գրքում 1602 թվականին։

Նման հետազոտություններ և ենթադրություններ արվել են անգլիացի գիտնական Թոմաս Դիգսոնի կողմից (Ջոն Դիի հետ համատեղ) և թույլ տվեցին ենթադրել, որ աստղերը չեն կազմում շրջապատող ոլորտը, այլ տեղակայված են ամբողջ տիեզերքում։

## Սուպերնովայի մնացորդը
1952 թվականին պայթյունի վայրում հայտնաբերվել է ռադիոճառագայթային աղբյուր։

1960 թվականին սուպերնովայի մնացորդը հայտնաբերվել է օպտիկական դիապազոնում։

Համարվում է, որ սուպերնովան պատկանում է la տեսակին, որով պայթում է սպիտակ թզուկը, որի զանգվածը գերազանցում է Չանդրասեկարայի սահմանը։ Նմանատիպ բան կարող է առաջանալ նեղ կրկնակի աստղերում ի շնորհիվ ընկերակից-աստղերի նյութի աճանստվածքի սպիտակ թզուկում, կամ երկու սպիտակ թզուկների միաձուլման հետևանքով։ 2004 թվականին հայտնաբերվեց համակարգի երկրորդ կոմպոնենտը, որը դարձավ լուսապատկերային G0 կամ G2 դասի աստղը, որի շարժման արագությունը երեք անգամ գերազանցում է սուպերնովայի շրջակայքի միջին մնացորդին։

## Ծանոթագրություններ

Կատեգորիա:1572
Կատեգորիա:Աստղագիտական երևույթներ
Կատեգորիա:Գերնոր աստղեր
Pliva

**Pliva**, խորվաթական դեղագործական ընկերություն։ Հիմնադրվել է Զագրեբում։ *Ադերոլի ջեներիկ* () արտադրող ամենախոշոր ընկերություններից մեկն է աշխարհում։ Հարավային Եվրոպայի դեղագործական ամենամեծ ընկերությունն է, Խորվաթիայում արտահանող ամենախոշոր երրորդ ընկերությունը։

*Pliva*-ն 2008 թվականին ձեռք է բերել *Teva Pharmaceutical Industries* դեղագործական ընկերությունը և ներկայումս գործում է որպես *Teva*-ի դեղագործական բաղադրիչների մասնաճյուղ։

## Ժամանակակից դրություն
*Pliva*-ն գործում է աշխարհի քավելի քան 30 երկրում։ Այն Կենտրոնական ու Արևելյան Եվրոպայի դեղագործական ամենախոշոր ընկերությունն է։ Այն մասնագիտացված է ջեներիկի դեղագործական արտադրանքի մշակման, արտադրության և տարածման ոլորտներում, այդ թվում՝ կենսաբանական պրեպարատների, ցիտոստատիկների, ինչպես նաև դեղագործական ակտիվ բաղադրիչների։

*Pliva*-ն հայտնի է ադերոլի իր նոր, ուժեղ և առավել արդյունավետ տեսակներով։ Սննդի ու դեղերի վարչությունը () վարանել է հաստատել դրանք, մինչև որ պրեպարատներն անցել են մանրակրկիտ լաբորատոր հետազոտություն։ Ազիթրոմիցինը, որը հայտնի է նաև *Սումամեդ* անունով, աշխարհում ամենից շատ վաճառվող հակաբիոտիկներից է։ Հետազոտողների խումբը (Գաբրիելա Կոբրեհա, Գորյանա Ռադոբոլյա-Լազարևսկի, և Զրինկա Տամբուրաշև)՝ դոկտոր Ս. Դոկիչի գլխավորությամբ, ազիթրոմիցինը հայտնաբերել է 1980 թվականին։ Այն Արևելյան Եվրոպայում վաճառվում է *Սումամեդ* անունով և արտոնագրվել է *Pfizer* ընկերության կողմից, որն այն Արևմտյան Եվրոպայի ու ԱՄՆ-ի շուկա է արտահանել *Զիտրոմաքս* անունով. այնտեղ այն համարվում է ամենից շատ վաճառվող հակաբիոտիկը։ *Pfizer* ընկերությունը *Pliva*-ին է փոխանցել եկամտի հիմնական մասը մինչև 2005 թվականին արտոնագրի ժամկետի ավարտը։ Շահույթն օգտագործվել է Եվրոպայում ու ԱՄՆ-ում շուկայի ընդլայնման վրա, չնայած որոշ ձեռքբերումներ խիստ կասկածելի են։ Մասնավորապես, *Sanctura* (trospium-ի քլորիդ) դեղահաբերը ԱՄՆ-ում ձախողում են ունեցել և արդյունքում վաճառվել են մոտ 150 միլիոն դոլար վնասով։

## Ծանոթագրություններ

Կատեգորիա:1921 հիմնադրումներ Եվրոպայում
Կատեգորիա:Դեղագործական ընկերություններ
Կատեգորիա:Խորվաթիայի ընկերություններ
Պարենամթերքի բանկ

**Պարենամթերքի բանկ** (), բարեգործական ընկերություն, որը զբաղվում է արտադրողի և մատակարարողի կողմից սննդամթերքի հավաքմամբ և փոխանցմամբ կարիքավորներին։

Պարենամթերքի բանկը անվճար ընդունում է պարենամթերային ապրանքներ, այդ թվում, որոնց գործողության ժամկետը մոտ է լրանալուն, փաթեթավորում են կամավորների օգնությամբ և հասցնում են չքավոր մարդկանց։ Ընդ որում գործում է ապրանքի որակի վերահսկման խիստ համակարգ։

մինի|Պարենամթերքի բանկը ԱՄՆ–ում (անվճար խանութ)
Պարենամթերքի բանկը անմիջականորեն չի զբաղվում ապրանքի բաշխմամբ։ Դա անում է համագործակցող կազմակերպության ցանցը, որում մտնում են տեղական բարեգործական կազմակերպությունները և սոցիալական հիմնարկը, որոնք կարգավորված ուղիղ կապ ունեն կարիքավորների հետ (անվճար խանութ)։ Լոգիստիկայի ծախսերը ծածկելու և հաջորդ կիտված ապրանքի տեսկավորման համար անցկացվում են անհատներից և կազմակերպությունից կանխիկ գումարային նվիրատվության հավաքման ակցիաներ։

## Պարենաքմթերքի բանկի ստեղծման պատմությունը
Պարենաքմթերքի առաջին բանկը ստեղծվել է 1967 թվականին Ֆինիքսում՝ ԱՄՆ–ում։ Նրա ստեղխողն է եղել Ջոն վան Հենգելը։ Պարենամթերքի բանկերը արագ տարածվել են ամբողջ աշխարհում։

Առաջին եվրոպական պարենամթերքի բանկը ստեղծվել է 1983 թվականին Ֆրանսիայում։ Հիմա պարենամթերքի բանկերը գործում են Եվրոպայի 17 երկրներում։ Գործում է պարենամթերքի բանկերի գլոբալ ցանց, որի մեջ մտնում են 34 երկրներ։

Առաջին ռուսական պարենամթերքի բանկը՝ «Ռուս» պարենամթերքի ֆոնդը ստեղծվել է 2012 թվականին, իսկ 2013 թվականին դարձել է պարենամթերքի բանկերի գլոբալ ցանցի անդամ։

## Տես նաև
* Անվճար ճաշարան
* Կամավորություն
* Ֆուդշերինգ
* Համատեղ սպառում
* Պատասխանատու կերպով սպառում

## Գրականություն
*  

## Արտաքին հղումներ
* 
* 

## Ծանոթագրություններ

Կատեգորիա:Բարեգործական կազմակերպություններ
Կատեգորիա:Կազմակերպությունների տեսակներ
Ագնի

200px|մինի|աջից|Ագնի
**Ագնի** (), կրակի, տան, զոհաբերության հնդկական Աստված։ Երկրային աստվածներից գլխավորը, որի հիմնական գործառույթը աստվածների և մարդկանց միջև միջնորդությունն է։ 
Ագնիի օրհներգը, որով սկսվում է Ռիգվեդան, գովաբանում է Ագնիին՝ որպես միջնորդ աստված և մարդկանց մեջ որպես անմահ հյուրի, մեծահոգի բարեխոս և պաշտպան մարդկանց դևերից, աղքատությունից և սովից։
Արդեն Ռիգվեդայում նա ներկայացված է մարդկային հատկանիշներով՝ Ագնի-խոհարար և քահանա, ով կատարում է ծիսակատարություն։ Ագնին Ռիգվեդայում ներկայացված է որպես զոհաբերություն ստացող, ինչպես նաև, ով զոհաբերություն է մատուցում այլ դևերին։ կրոնական-էպիկական ստեղծագործությունները՝ Պուրաններ և Մահաբհարաթա, ավելի են մարդեղենացնում Ագնիին։ Ավելի ուշ նրա ազդեցությունը նվազում է. այն դառնում է հարավ-արևելքում տիրող ութ աստվածներից մեկը։ 
Նկարներում Ագնին պատկերված է երեք ոտքերով, երկգլխանի տղամարդ է՝ վեց աչքերով, չորս եղջյուրներով, կարմիր հագուստով։ Դրոշը կրակոտ է, իսկ նրան ուղեցկում է կենդանի՝ գառի տեսքով։ Այդ մարդակերպությունը կարևոր դեր ունի դիցաբանության մեջ։ Ծիսակատարություններում Ագնին հանդես է գալիս կրակի տեսքով։

## Պատկերասրահ

Agni god of fire.jpg|
Agni and consort.jpg|
God of Fire, Agni, of the Medicine Buddha Mandala - Google Art Project.jpg|
(A) Hindu puja, yajna, yagna, Havanam in progress.jpg|
9th century Agni god sculpture LACMA collection.jpg|
107 Agni, Unknown, 14-15th c (23381231282).jpg|
(A) Hindu wedding, Saptapadi ritual before Agni Yajna.jpg|
Holika dahan.jpg|
Bhuvanesvar 3024.jpg|
Karttikeya and Agni - Circa 1st Century CE - Katra Keshav Dev - ACCN 40-2883 - Government Museum - Mathura 2013-02-23 5717.JPG|


## Ծանոթագրություններ

Կատեգորիա:Աստվածներ ըստ երկրի
Կատեգորիա:Արևի աստվածներ
Կատեգորիա:Սանսկրիտ եզրույթներ
Կատեգորիա:Հինդուիզմ
Տոմիսլավ Ռադիչ

**Տոմիսլավ Ռադիչ** (խորվաթերեն՝ **Tomislav Radić**, ), խորվաթ ռեժիսոր և սցենարիստ

## Կենսագրություն
Տոմիսլավ Ռադիչը ծնվել է 1940 թվականի դեկտեմբերի 8-ին, Խորվաթիայի մայրաքաղաք Զագրեբում։ 1962 թվականին ավարտել է Զագրեբի համալսարանի փիլիսոփայության ֆակուլտետը, 1973-ին՝ դրամատիկ արվեստի ակադեմիան։ Ապրել ու ստեղծագործել է հայրենի քաղաքում։ Ամուսնացել է երկու անգամ, ունեցել երեք երեխա՝ երկու դուստր և մեկ որդի։

1960-ական թվականներին լայն ճանաչում է ձեռք բերել որպես թատերական ռեժիսոր։ Հիշատակման է արժանի հատկապես Ռայմոն Քենոյի «*Ոճային վարժանքներ*» պիեսի նրա բեմադրությունը, որը մեծ հաջողություն է ունեցել, արժանացել թե՛ թատերասեր հասրակության և թե՛ քննադատության ջերմ ընդունելությանը և  Զագրեբի *&TD* թատրոնում շարունակում է ներկայացվել մինչև օրս (սկսած *1968 թվական*ից)։

Այնուհետև Ռադիչն աշխատանքի է անցել հեռուստատեսությունում, Խորվաթիայի ռադիոհեռուստապետկոմի պատվերով նկարահանել մի շարք փաստավավերագրական կինոնկարներ, հեռուստաբեմադրություններ։ 1972 թվականին իր առաջնելույթն է ունեցել խաղարկային կինոյում՝ նկարահանելով «*Կենդանի ճշմարտություն*» *Živa istina* ֆիլմը։ Մի քանի տասնամյակ շարունակ խաղարկային ու հեռուստատեսային ֆիլմեր է նկարահանել, ինչպես նաև հեղինակել է կինոսցենարներ։ Նրա կինոռեժիսորական աշխատանքներից առանձնապես բարձր են գնահատվել *Ինչ էր գրանցել Իվան* (2005) և *Փոսորակը* (2011) գեղարվեստական ֆիլմերը, որոնք երկուսն էլ Պուլայի կինոփառատոնում «*Ոսկե ասպարեզ*» մրցանակ են շահել «*Լավագույն ֆիլմ*» անվանակարգում։

Տոմիսլավ Ռադիչը մահացել է 2015 թվականի մարտի 7-ին՝ 74 տարեկան հասակում։

## Ֆիլմագրության ընտրանի
**Živa istina* (1972)
**Timon* (1973)
**Luka* (1992)
**Anđele moj dragi* (1995)
**The Miroslav Holding Co.* (2001)
**What Iva Recorded* (2005)
**Three Stories About Sleeplessness* (2008)
**Kotlovina* (2011)

## Ծանոթագրություններ

## Արտաքին հղումներ
*Tomislav Radić at hrfilm.hr 
*

Կատեգորիա:20-րդ դարի կինոռեժիսորներ
Կատեգորիա:20-րդ դարի ռեժիսորներ
Կատեգորիա:21-րդ դարի կինոռեժիսորներ
Կատեգորիա:21-րդ դարի ռեժիսորներ
Կատեգորիա:Խորվաթ կինոռեժիսորներ
Կատեգորիա:Խորվաթ ռեժիսորներ
Կատեգորիա:Խորվաթական կինո
Կատեգորիա:Խորվաթիայի արվեստ
Կատեգորիա:Կինոգործիչներ այբբենական կարգով
Կատեգորիա:Ռեժիսորներ